Document ID: 31995D0211

KOMMISSIONENS BESLUTNING af 7. juni 1995 om ændring af beslutning 93/244/EØF og om supplerende garantier vedrørende Aujeszkys syge for svin bestemt til visse dele af Tyskland (Tekst af betydning for EØS) (95/211/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 2, og
ud fra følgende betragtninger:
Tyskland gennemfører et program for udryddelse af Aujeszkys syge; programmet blev godkendt ved Kommissionens beslutning 95/210/EF (2);
der bør indføres visse supplerende garantier for at sikre de fremskridt, der allerede er gjort, og for at opnå, at programmet afsluttes med godt resultat;
myndighederne i Tyskland anvender regler for flytning af avls- og brugssvin inden for landet, der mindst svarer til reglerne i nærværende beslutning;
disse supplerende garantier må ikke kræves af medlemsstater eller regioner i medlemsstater, der betragtes som fri for Aujeszkys syge i henhold til Kommissionens beslutning 93/24/EØF (3), da svin fra disse områder udgør en minimal risiko for spredning af sygdommen;
ved Kommissionens beslutning 93/244/EØF (4) blev der fastsat supplerende garantier vedrørende Aujeszkys syge for svin bestemt for visse områder af Fællesskabet, og de pågældende områder er opført i beslutningens bilag I;
de dele af Tyskland, hvor det i Kommissionens beslutning godkendte program finder anvendelse, bør føjes til bilag I i beslutning 93/244/EØF;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I bilag I til beslutning 93/244/EØF tilføjes følgende:
»Tyskland: alle regioner, bortset fra delstaterne Sachsen, Brandenburg og Thüringen«.
Artikel 2
Denne beslutning gælder fra den 15. juni 1995.
Artikel 3
Denne beslutning er rettet til medlemsstaterne.
Udfærdiget i Bruxelles, den 7. juni 1995.

Labels: 3
0
18
6